Hloja Greisa Moreca
Hloja Greisa Moreca (angļu: Chloë Grace Moretz; dzimusi 1997. gada 10. februārī) ir amerikāņu aktrise. Televīzijā debitējusi 2004. gadā ar lomu dažās seriāla The Guardian sērijās, kino debitējusi nākamajā gadā ar lomu filmā Heart of the Beholder. Pēc tam filmējusies tādās filmās kā "Šausmas Amitivilā" (2005), "500 vasaras dienas" (2009), "Grega dienasgrāmata" (2010), "Kick-Ass: Jaunie supervaroņi" (2010), "Ielaid mani" (2010), "Hugo" (2011), "Tumšās ēnas" (2012), "Kick-Ass 2: Jaunie supervaroņi 2" (2013), "Kerija" (2013) un "Ja es palikšu" (2014). Karjeras laikā saņēmusi dažādas balvas, visvairāk par lomām filmās Kick-Ass un "Hugo".